# Atelopus chrysocorallus

Atelopus chrysocorallus és una espècie d'amfibi pertanyent a la família dels bufònids, de la qual no hi ha cap registre confirmat des del 1988.

## Descripció

És de color groc i vermell, amb el dors d'un o dos colors, uniformement groc a la regió anterior i ataronjat o escarlata a la posterior. Ventre uniformement de color vermell robí, encara que pot presentar una tonalitat carabassa vers el pit i la gola. Palmells i plantes dels peus de color groc taronja. Membres posteriors curts. Musell sobresortint. Les femelles adultes mesuren entre 4,7 i 5 cm, mentre que els mascles fan entre 4 i 4,2.

## Reproducció

Pon els ous als rierols i els capgrossos també s'hi desenvolupen.

## Hàbitat i distribució geogràfica

És una espècie diürna i fotòfila que es troba a 2.000-2.700 m d'altitud al terra de les selves nebuloses dels Andes veneçolans: a prop del poble de Tostós a l'estat de Trujillo.

## Principals amenaces

La seua principal amenaça és probablement la quitridiomicosi. No obstant això, la seua àrea de distribució geogràfica (de menys de 100 km²) es troba dins d'una àrea boscosa desprotegida, la qual ha estat alterada a un ritme accelerat a causa de la recol·lecció de fusta i la conversió de terres per a usos agrícoles i ramaders (essent com és una espècie fotòfila -és a dir, que li agrada prendre el sol-, això vol dir una major insolació i, per tant, un risc afegit per a la seua supervivència). A més, hom creu que les greus inundacions esdevingudes en aquesta zona fa relativament pocs anys poden haver afectat negativament les seues poblacions.

## Referències

* ↑ Encyclopedia of Life (anglès)
* ↑ The Taxonomicon (anglès)
* 1 2 3 4 AmphibiaWeb (anglès)
* ↑ Anfibios - Provita Arxivat 2012-11-06 a Wayback Machine. (castellà)
* 1 2 UICN (anglès)
* ↑ La Marca, E., 1994. Descripción de una nueva especie de Atelopus (Amphibia: Anura: Bufonidae) de selva nublada andina de Venezuela. Memoria de la Sociedad de Ciencias Naturales La Salle: 101-108.
* ↑ Barrio Amorós, C. L., 2004. Amphibians of Venezuela Systematic List, Distribution and References, An Update. Review of Ecology in Latin America: 1-48.
* ↑ Rodríguez, J. P. i Rojas-Suárez, F., 1995. Libro Rojo de la Fauna Venezolana. Provita, Fundación Polar, Caracas.
* ↑ La Marca, E. i Lötters, S., 1997. Monitoring of declines in Venezuelan Atelopus. A: Bohme,W., Bishoff, W. i Ziegler, T., (editors) Herpetologia Bonnensis, pp. 207-213. Society European Herpetology, Bonn.
* ↑ La Marca, E., Lips, K. R., Lötters, S., Puschendorf, R., Ibáñez, R., Rueda-Almonacid, J. V., Schulte, R., Marty, C., Castro, F., Manzanilla-Puppo, J., Garcia-Perez, J. E., Toral, E., Bolaños, F., Chaves, G., Pounds, J. A. i Young, B., 2005. Catastrophic population declines and extinctions in Neotropical harlequin frogs (Bufonidae: Atelopus). Biotropica: 190-201.
* ↑ Pounds, J. A., Bustamante, M. R., Coloma, L. A., Consuegra, J. A., Fogden, M. P. L., Foster, P. N., La Marca, E., Masters, K. L., Merino-Viteri, A., Puschendorf, R., Ron, S. R., Sánchez-Azofeifa, G. A., Still, C. J. i Young, B. E., 2006. Widespread amphibian extinctions from epidemic disease driven by global warming. Nature, 439: 161-167.
* ↑ Stuart, S. N., M. Hoffmann, J. Chanson, N. Cox, R. Berridge, P. Ramani i B. Young, eds., 2008. Threatened Amphibians of the World. Barcelona, Catalunya; International Union for the Conservation of Nature, Gland, Suïssa; Conservation International, Arlington, Virgínia, els Estats Units: Lynx Editions.

## Bibliografia

* Lötters, S., 1996. The Neotropical Toad Genus Atelopus. Checklist - Biology - Distribution. Vences, M. and Glaw, F. Verlags GbR. Colònia, Alemanya.

## Enllaços externs

* BioLib (anglès)
* ION (anglès)
* Amphibian Species of the World: an Online Reference. Version 6.0 American Museum of Natural History, Nova York (anglès)